"Le boeuf" แปลตรงตัวว่าเนื้อวัวในภาษาฝรั่งเศส
ร้านอาหารบรรยากาศสวยงามแบบฝรั่งเศส อยู่ด้านหน้าของโรงแรม Marriott Mayfair หลังสวนครับ

 เมนูอาหารฝรั่งเศส เน้นสเต้ก มีทั้งเนื้อวัว แกะ และปลาให้เลือก กินพร้อม "Cafe de paris sauce" 
 ดีลวงใน Bangkok restaurant week มื้อกลางวัน 3คอร์ส พร้อมน้ำผลไม้ปั่น ราคา 499++ บาท


☆ Juice
 น้ำผลไม้ปั่นเย็นชื่นใจ สัปปะรด มะนาว แตงโม

☆ Walnut salad
 สลัดผักกาดแก้วกรอบๆ แรดิชฝานบางๆ คลุกน้ำสลัด Vinaigrette รสออกเปรี้ยว กับวอลนัทกรุบๆ 
เหมาะจะเริ่มเป็นจานแรก เรียกน้ำย่อยได้ดี

☆ Steak & fries ????
 จานหลัก Entrecôte steak & fries เนื้อ Ribeye
สเต้กส่วนสันนอกใกล้ซี่โครง นุ่มกำลังดี เลือกความสุกได้ เสิร์ฟมาบนจานร้อนจุดไฟด้านล่างให้อุ่นตลอด เนื้อหั่นเรียบร้อย วางมาบนซอส Cafe de paris ซอสสูตรเด็ด รสชาติเค็มเปรี้ยว จัดจ้าน ทำจาก เนย ตับไก่บด ครีม สมุนไพร และ มัสตาร์ด 
 เนื้อนุ่มๆกินคู่กับซอสเข้มข้น พร้อมเฟรนช์ฟรายส์ 
แบบเติมได้ไม่อั้น ขอเพิ่มได้เรื่อยๆครับ

☆ Icecream
 ของหวานเป็นไอศครีม มีให้เลือก 3รส วานิลลา ชอคโกแลต หรือ ฟักทอง ฟักทองอร่อย แนะนำ

 สั่งขนมเพิ่มไปอีกอย่าง ชอบเมนูนี้มาก กินทุกครั้ง

☆ Vacherin ????
 ไอศครีมโยเกิร์ตเนื้อเนียน โปะมาบนเมอแรงค์ กับวิปครีม และสตรอเบอรี่สด กินพร้อมกัน รสชาติเปรี้ยวหวานลงตัว ล้างปากปิดท้ายมื้อได้ดีมากๆ


 สรุปว่าดีลดีเช่นเคย ใครชอบเนื้อแนวซอสรสจัดๆ น่าจะถูกใจแน่นอน คุ้มค่าคุ้มราคา ปริมาณกำลังดี ไม่ช้าและไม่หนักมากไป เหมาะสำหรับมื้อกลางวัน
 ร้านสวย อาหารอร่อย ราคาสมเหตุสมผล ติเรื่องบริการ ไปกี่ทีก็ไม่เคยประทับใจ ตอนเสิร์ฟขนมปังก็ต้องให้ทวงเนยทุกครั้ง พนักงานยืนเต็มร้าน แต่ไม่ค่อยสนใจ ลูกค้าไม่เยอะ ไม่เคยเดินมาก่อนเลย 
ต้องให้เรียกทุกครั้ง น่าเบื่อมากครับ